SARL-NUUS - SONDAG 07 DESEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om (08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


In die nuus vandag; 
EERSTE PIC-KURSUS GOED BYGEWOON 


BEURSTOEKENNING VIR 'N EERSTEJAARSTUDENT IN ELEKTRON- 
IKA 


RAMPBESTUUR EKURHELENI RIG 'N OPROEP AAN AMATEURS VIR 
'N PADVEILIGHEIDVELDSTASIE 


WAZS-TOEKENNING AAN MITCHEL MYNHARDT, ZU6M 
KALAHARI AMATEURRADIORADIOBEVOLKING NEEM TOE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


EERSTE PIC-KURSUS GOED BYGEWOON 


Die eerste mikriverwerker PIC-kursus wat verlede naweek by die NARS aange- 
bied was, was goed deur `n entoesiastiese groep bygewoon. `n Aantal lesse is 
tydens hierdie eerste byeenkoms geleer, wat met, toekomstige kursusse getmpli- 
menteer sal word. Dit het geblyk onprakties te wees dat elke kursusganger sy 
eie persoonlike rekenaar saambring aangesien feitlik elke rekenaar anders gefor- 
matteer is en dit het tot gevolg gehad dat baie tyd verlore gegaan het voordat 
met, die werklike kursus begin kon word. 


Veranderings is aangebring sodat die toegelate 4 uur meer effektief gebruik kan 
word. Hierdie veranderinge sal sekere van die probleme wat ondervind is, soos 
swak georganiseerde rekenaars en vingerprobleme oorkom, wat tyd erodeer wat 
aan nuttige werk spandeer kan word. In die toekoms sal dit nie vir kursusgangers 
nodig wees om hulle eie rekenaars saam te bring nie. Al die verwante klik na 
klik instruksies sal gedruk en aan elke deelnemer uitgereik word. 


Die bordjie wat tydens die kursus gebruik gaan word sal nie tydens die kursus 
geherprogrammeer word nie, maar sal al die vasteware vir die kursus bevat. 
Herprogrammering sal deur elke deelnemer in sy eie tyd gedoen word. 


Die kursusfooi is R200. Indien jou rekenaar egter nie oor 'n seriepoort beskik 
nie, sal dit nodig wees om `n USB-programmeerder teen `n koste van R235 te 
bestel. 


Aan die einde van die kursus ontvang kursusgangers `n Microchip-sertifikaat 
van bywoning sowel as 'n keuse tussen gedrukte stroombane vir twee projekte. 
Besoek www.sarl.org.za, klik op activities, kies RTA en volg die koppeling. vir 
'n beskrywing van die projekte. 


Die volgende kursus word op 16 Desember in Port Elizabeth aangebied. Datums 
en besonderhede oor die kursusse in Kaapstad en Durban sal aangekondig word 
sodra die betrokke klubs reelings gefinaliseer het. 


BEURSTOEKENNING VIR 'N EERSTEJAARSTUDENT IN ELEKTRON- 
IKA 


Die Suid-Afrikaanse Amateurradio-ontwikkelingstrust nooi voornemende stu- 
dente, wat gelisensieerde radioamateurs is, en wat van plan is om aan `n Univer- 
siteit of Universiteit van Tegnologie, volgende jaar vir die eerste keer in elektron- 
ika of kommunikasie te gaan studeer, om vir `n SAARD'T-studiebeurs aansoek 
te doen. Die toekenning vir 2009 is R10 000. Volledige besonderhede en 'n 
aansoekvorm is beskikbaar by www.amateurradio.org.za. 


WAZS-TOEKENNING AAN MITCHEL MYNHARDT, ZU6M 


Die SARL se toekennings bestuurder berig dat hy so pas `n WAZS toekenning 
uitgereik het aan Mitchel Mynhardt, ZUG6M. Mitchel is slegs 11 jaar oud. 


Mitchel het beslis daarin geslaag om baie ouer lede uit te stof - is dit nie nou 
tyd dat u ook hierdie gesogte toekenning verwerf nie? 


Baie geluk Mitchel! Mag hierdie toekenning deur nog baie ander in die toekoms 
gevolg word. 


RAMPBESTUUR EKURHELENI RIG `N OPROEP AAN AMATEURS VIR 
'N PADVEILIGHEIDVELDSTASIE 


Rampbestuur Ekurhuleni (Springs) versoek alle DMCV- of Hamnetlede wat 
gewillig is om `n spesiale padveiligheidveldstasie tydens die naweke van 12-14 en 
19-21 Desember te beman om Howard Ware, Z4S67S, by 083-258-5045 te kontak 
en hom te verwittig van watter tye u bereid sal wees om die stasie te beman. 
Die stasie is beplan om op die N3-roete by die Petropoort tussen Johannesburg 
en Heidelberg opgerig te word. Daar moet 2 amateurs per ses ure skof aan diens 
te wees. Indien u nie `n DMCV- of Hamnetlid is nie is u steeds welkom om u 
dienste aan te bied. 


KALAHARI AMATEURRADIORADIOBEVOLKING NEEM TOE 


As gevolg van `n suksesvolle ZU-kursus wat aan die Kathu Tegniese Kollege 
aangebied is, ia 6 nuwe radioamateurs tot hulle bevolking in die Kalahari 
toegevoeg. 


Gelukwensing aan Dylan, ZU3DW, `n graad 7 leerder van die Kathu Primêre 
Skool, wat die prys vir die beste tegniese student, wat deur Sam s Radio Acces- 
sories geborg is, deur 100% in die tegniese afdeling van die eksamen te behaal. 


Baie dankie ook aan die lede van die SARL en die BARK wat hierdie kursus 
moontlik gemaak het. 


% 


n Groot welkom aan die volgende nuwe radioamateurs in die Noordkaap: 
ZUS3JB, Jurgens Becker; ZU3AJ, Armandt Cloete; ZU3DH, Marius Fourie; 
ZU3BP, 'Theo Poolman; ZU3K, Carel Reyneke; ZU3DW, Dylan Walsh. 


Veels geluk aan julle almal, julle het die voorreg om jonk te begin en voor julle 
is baie jare waarin julle amateurradio kan geniet. 


NUWE KLUBKOMITEE 


Volgende op die verlies van hul voorsitter, Wessel, ZS5BLY, op 2 Oktober het 
die Midlands Amateurradioklub `n Spesiale Algemene Vergadering byeengeroep 
waartydens hulle 'n nuwe komitee verkies het, wat uit die volgende lede bestaan: 


Robin, ZS5MRS, Voorsitter en HHN-redakteur; Mickey, ZS5@B, Visevoor- 
sitter en Netkontroleur; Shaun, ZR5S, Herhalers en digitaal; Mike, ZSS5ML, 
Webmeester en Publieke Skakeling; Peter, ZS5PJ, Klubhuis; Errol, ZSSEGW, 
Klubontwikkeling; Rob, ZUSROB, Klubaktiwiteite; Mike, ZS5BGV, Sekre- 
taris/ Tesourier. 


Ons vertrou dat die Midlandsklub `n welvarende tyd tydens die dienstermyn van 
hul nuwe komitee sal beleef. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld se vlak sal oor die 
algemeen hoog wees. Die voorspelde effektiewe sonvlektelling sal gedurende die 
komende week minder as 5 wees. 


15 en 20 m is die beste keuse vir DX met moontlike 15 en 20 m-openinge vanaf 
onderskeidelik 14:00 en 18:00 SAT na Indië. 15 m-kontakte met Nieu-Zeeland 
gaan vir `n kort rukkie om (08:00 moontlik wees. Om 08:00 op 15 m en om 14:00 
op 20 m is daar moontlike lou openinge na Australië. Swak kontakte met Peru 
is om 14:00 op 15 m moontlik waarna swak openinge op 20 m moontlik word. 
Brasilië kan waarskynlik op 15 m vanaf 12:00 gewerk word en op 20 m vanaf 
19:00. 


Vanaf ongeveer 16:00 is daar moontlike swak 15 en 20 m-openinge na Europa. 
Kontakte met die VSA se Ooskus is op 15 m om 20:00 moontlik. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en 76, te lewer. 30 m sal gedurende die middel van 
die dag goeie resultate tussen ZS6 en ZS1 lewer. Selfs 20 m word bietjie wakker 
rondom oggendteetyd. 


Saans is 80 m die beste keuse. Met somer hier kan die donderstorms en geraas 
agv. statiese ontladings bietjie uitdagend wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


7 Desember PEARS HF @SO-geselligheid; 16 Desember PIC-kursus in Port 
Elizabeth; 31 Januarie 2009 - Mosies en agenda-items vir die SARL 2009 AJV 


moet in wees. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (82, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 738. 


/EX 


